บาทเปิด 32.50/52 ลุ้นเฟดขึ้นดอกเบี้ย
เงินบาทเปิด 32.50/52 ลุ้นเฟดขึ้นดอกเบี้ย หลังตัวเลข เศรษฐกิจสหรัฐออกมาดี
25 มี.ค. 2558

เงินบาทเปิด 32.50/52 ลุ้นเฟดขึ้นดอกเบี้ย หลังตัวเลข เศรษฐกิจสหรัฐออกมาดี
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 32.50/52 บาท/ดอลลาร์ อ่อนค่าเล็กน้อยจากช่วงเย็นวานนี้ที่ระดับ 32.48/50 บาท/ดอลลาร์
วันนี้คาดว่าเงินบาทจะเคลื่อนไหวในกรอบ เนื่องจากมีทั้งผู้ที่ต้องการซื้อและขายดอลลาร์ ขณะที่ยังไม่มีปัจจัยอื่นที่สำคัญ นอกจากการติดตามตัวเลขเศรษฐกิจสหรัฐว่าจะออกมาในทิศทางที่ช่วยสนับสนุนให้ธนาคารกลางสหรัฐ(เฟด) ตัดสินใจปรับขึ้นดอกเบี้ยหรือไม่ ซึ่งหากเป็นเช่นนั้นดอลลาร์สหรัฐจะมีทิศทางที่แข็งค่าขึ้น
"ต้องรอดูตัวเลขเศรษฐกิจสหรัฐว่าจะออกมาแล้วช่วย support ให้เฟดปรับขึ้นดอกเบี้ยหรือไม่ ถ้าเป็นแบบนั้น ทิศทางดอลลาร์ก็จะแข็งค่า" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 32.40-32.60 บาท/ดอลลาร์